Õiend 
Matusetoetuse maksmise  korra Narva linnas juurde 

Kuni 01.07.2009.a. toimus matusetoetuse väljamaksmine riigi eelarve vahenditest. Peale 01.07.2009.a makstakse riiklik matusetoetus vaid valla- või linnavalitsusele juhul, kui ta kannab tundmatu või omasteta surnu matuse korraldamise kulud.
Narva Linnavolikogu rahanduskomisjoni ettepanekul oli  matusetoetuse väljamaksmiseks linna eelarvest vajalik summa sisse kantud Narva linna 2010.a eelarvesse ning Linnavolikogu 28.12.2009.a otsusega nr 34 oli 2010.a eelarve kinnitatud. 

Seega makstakse alates 2010. a matusetoetust Narva linna eelarvest surnud isikute, kelle elukohana Eesti rahvastikuregistri andmetel oli Narva linn, matuse korraldamiseks. 
Selleks, et määratleda matusetoetuse määramise ja saamise tingimusi on vaja kinnitada vastavat korda ja avalduse vormi. 
Arvestades ülaltoodud taotleb Sotsiaalabiamet matusetoetuse maksmise  korra Narva linnas kinnitamist.

